 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ብምኽንያት ኮሮናቫይረስ ልዕሊ 10 ሰብ ከይእከብ ከልኪላ 23 መጋቢት 2020 ዛጊት ብኮሮናቫይረስ ዝተለኸፈ ሓደሰብ ከምዝረኸበት ዘረጋገጸት ኤርትራ ለበዳ እቲ ሕማም ንምዕጋት ልዕሊ 10 ሰብ ከይእከብ ከልኪላ ሚኒስትሪ ጥዕና ኤርትራ ኩሉ ሰብ ኣብቲ ዝነብረሉ ከተማ ኮነ ገጠር ኣገደስቲ ዘይኮኑ ምንቅስቓሳት ከወግድ ናብ ካልእ ቦታታት እታ ሃገር ከይጓዓዝ ውሳነ ከምዝሓለፈ ኣብቲ ሎሚ ዘውጸኦ መግለጺ ኣፍሊጡ ብተወሳኺ ኣገዳስን ህጹጽን እንተዘይኮይኑ ሰባት ብኣውቶቡስን ታክስን ክጓዓዙ የብሎምን ክብል እቲ መግለጺ ጠቒሱ ልዕሊ 10 ሰብ ዝእከበሎም ህዝባዊ ኣኼባታት ከምኡውን ማሕበራዊ ንጥፈታት ከም መርዓ ቀብሪ ሓዘንን ጥምቀትን ተኸልኪሉ ኣሎ ኩሉ ሰብ ድማ ጸሎትን ካልእ ሃይማኖታዊ ስርዓተ ኣምልኾን ኣብ ገዝኡ ኮይኑ ክፍጽም ከምዘለዎ ድማ እቲ መምርሒ የብርህ ኤርትራ ኣብ ልዕሊ ዋጋ ዝውስኹ ነጋዶ ከቢድ ስጉምቲ ክትወስድ እያ ኮሮናቫይረስ ኤርትራ ኣትዩ መድሓኒት ኮሮናቫይረስ ኣብ ቀረባ ክርከብ ዶ ይኸውን? 